დანიელ ალვესი

დანიელ ალვეს და სილვა (პორტ. Daniel Alves da Silva; დ. 6 მაისი, 1983, ჟუაზეირუ, ბრაზილია) — ბრაზილიელი ფეხბურთელი, მცველი. ბრაზილიის ეროვნული ნაკრების კაპიტანი. სხვადასხვა დროს იცავდა სალვადორის „ბაიას“, სევილიის „სევილიას“, ბარსელონის „ბარსელონას“, ტურინის „იუვენტუსის“ და პარიზის „პარი სენ-ჟერმენის“ ღირსებას. ბაიას შტატის ჩემპიონი და ნორდესტაოს თასის ორგზის მფლობელი „ბაიას“ შემადგენლობაში. ესპანეთის თასის, ესპანეთის სუპერთასის, უეფა-ს თასის ორგზის და უეფა-ს სუპერთასის მფლობელი „სევილიას“ შემადგენლობაში. ესპანეთის ექვსგზის ჩემპიონი, ესპანეთის თასის ოთხგზის, ესპანეთის სუპერთასის ოთხგზის, უეფა-ს ჩემპიონთა ლიგის თასის სამგზის, უეფა-ს სუპერთასის სამგზის მფლობელი და ფიფა-ს მსოფლიო საკლუბო ჩემპიონატის სამგზის გამარჯვებული „ბარსელონას“ შემადგენლობაში. იტალიის ჩემპიონი და იტალიის თასის მფლობელი „იუვენტუსის“ შემადგენლობაში. საფრანგეთის ორგზის ჩემპიონი, საფრანგეთის თასის, საფრანგეთის ლიგის თასის და საფრანგეთის სუპერთასის ორგზის მფლობელი „პარი სენ-ჟერმენის“ შემადგენლობაში. კოპა ამერიკის და ფიფა-ს კონფედერაციის თასის ორგზის მფლობელი ბრაზილიის ეროვნული ნაკრების შემადგენლობაში. მსოფლიოს მეორე ყველაზე ტიტულოვანი ფეხბურთელი სპორტის ამ სახეობის არსებობის ისტორიაში. დანი ალვესს აქვს ორმაგი — ესპანეთისა და ბრაზილიის მოქალაქეობა. დანიელ ალვესი დაიბადა ჟოაზეიროში, მამამისი ფერმერი იყო. პატარაობაში ის მის მეზობელ ბავშვებთან ერთად თამაშობდა ფეხბურთს. ალვესის მამასაც უყვარდა ფეხბურთი და წვრთვნიდა საკუთარ გუნდს, სადაც ალვესმაც დაიწყო თამაში ათი წლის ასაკში. თავდაპირველად შემტევი ნახევარმცველის პოზიციაზე, თუმცა იმის გამო, რომ მას ვერ გაჰქონდა ბევრი ბურთი მამამისმა ის მარჯვენა მცველის პოზიციაზე გადაიყვანა, ის დღესაც ამ პოზიციაზე თამაშობს. ალვესი თავის ახალგაზრდობაში ფერმერად მუშაობდა. ალვესმა პირველი მატჩი პროფესიონალურ დონეზე ჩაატარა ბრაზილიურ კლუბ „ბაიაში“, პირველ თამაშში მან მოახერხა ორი საგოლე გადაცემის გაკეთება, „პარანას“ წინააღმდეგ. ამის შემდეგ დიეგო ალვესმა დაიმკვიდრა ძირითად შემადგენლობაში ადგილი, რამაც განაპირობა 2002 წელს მისი იჯარით გადასვლა „სევილიაში“. 2002–2003 წლების სეზონის შემდეგ, ალვესი მიემგზავრება ბრაზილიის ნაკრებთან ერთად 2003 წლის მსოფლიო ახალგაზრულ ჩემპიონატზე, რომელიც ბრაზილიის ახლაგაზრდული ნაკრების ტრიუმფით სრულდება, ალვესი კი ტურნირის რიგით მესამე საუკეთესო ფეხბურთელი ხდება, ამის შემდეგ „სევილიამ“ „ბაიადან“ გამოისყიდა ის და კონტრაქტიც გააფორმა მასთან. 2006 წლის ივნისში „სევილია“ დათანხმდა მის ტრანსფერს „ლივერპულში“, თუმცა ტრანსფერი ვერ განხორციელდა, „ლივერპულმა“ საბოლოოდ უარი თქვა ალვესში 8 მილიონი ფუნტი სტერლინგის გადახდაში. 2006 წლის დეკემბერში კი მან გაახანგრძლივა ტრანსფერი „სევილიასთან“ 2012 წლამდე. ალვესისთვის 2006–2007 წლების სეზონი ძალიან ნაყოფიერი აღმოჩნდა, ჩატარებულ 47 თამაშში მან 5 გოლის გატანა მოახერხა. ასევე ყველა მატჩი ითამაშა უეფას თასზე, სადაც სევილია ჩემპიონი გახდა. ამ სეზონის დასრულების შემდეგ ალვესი ხშირად აკეთებდა ინტერვიუებს იმის თაობაზე, რომ მას სურდა „სევილიას“ დატოვება და ლონდონში გადაბარგება, მასზე შეთავაზებას ლონდონის „ჩელსი“ აკეთებდა. „სევილიასგან“ „ჩელსიმ“ ამ შეთავაზებაზე უარი მიიღო, ამის შემდეგ ალვესსა და კლუბის პრეზიდენტს შორის ურთიერთობა დაიძაბა, საბოლოოდ კი ალვესმა ისევ დარჩენა ამჯობინა წასვლას და შემდეგი სეზონიც „სევილიაში“ გაატარა. 2008 წლის 2 ივლისს ალვესი შეუერთდა „ბარსელონას“. მან სევილია დატოვა და დასძინა, რომ ამ გუნდში ის მოვიდა როგორც ბავშვი და ტოვებს მას როგორც კაცი, პრესკონფერენციის ბოლოს მან ცრემლები ვეღარ შეიკავა. მისი ტრანსფერი „ბარსელონას“ 23 მილიონ ფუნტ სტერლინგზე მეტი დაუჯდა და გახდა მსოფლიოს ყველაზე ძვირად გაყიდული მცველი, მან გუნდთან 4 წლიანი კონტრაქტი გააფორმა. ალვესის დებიუტი შედგა, ჩემპიონთა ლიგის მესამე საკვალიფიკაციო ეტაპზე კრაკოვის „ვისლას“ წინააღმდეგ 2008 წლის 13 აგვისტოს. ლა ლიგაში კი მისი დებიუტი შედგა 31 აგვისტოს გასვლით თამაშში „ნუმანსიას“ წინააღმდეგ. მან გამოტოვა სეზონის ყველაზე მნიშვნელოვანი მატჩი, ჩემპიონთა ლიგის 2009 წლის ფინალი „მანჩესტერ იუნაიტედთან“ გაფრთხილებების გამო, საბოლოოდ მისმა გუნდმა მაინც მოახერხა გამარჯვება ანგარიშთ 2–0 უემბლის სტადიონზე. ალვესის რიგით მეორე სეზონში, „ბარსელონას“ შემადგენლობაში, მან და გუნდმა წარმატებით მოახერხეს ლა ლიგის ჩემპიონის ტიტულის დაცვა, ასევე მოიგო 2009 წლის მსოფლიო საკლუბო ჩემპიონატი. 2010–2011 წლების სეზონში კი მოახერხეს ზედიზედ მესამედ დაუფლებოდნენ ლა ლიგის ჩემპიონის ტიტულს. 2011 წლის 28 მაისს ალვესმა ითამაშა მისთვის პირველ ჩემპიონთა ლიგის თასის ფინალში და მოახერხა „მანჩესტერ იუნაიტედის“ 3–1 დამარცხება და ამით მეოთხედ დაეუფლა ამ ტიტულს. 2011–2012 წლების სეზონში „ბარსელონამ“ ალვესთან ერთად მოახერხა ესპანეთის საფეხბურთო თასის მოპოვება. ასევე კიდევ ერთხელ მოიგო მსოფლიო საკლუბო ჩემპიონატი. 2012–2013 წლების სეზონში მისმა გუნდმა მოახერხა ბოლო ხუთი სეზონიდან მეოთხედ მოეპოვებინა ესპანეთის ჩემპიონის ტიტული. 2015 წლის 6 ივნისს მეხუთედ მოიპოვა ჩემპიონთა ლიგის ტიტული „იუვენტუსის“ 3–1 ძლევით ოლიმპიაშტადიონზე ბერლინში. ამ ტიტულით გუნდმა მეორედ შეასრულა ტრიპლეტი, პირველი 2009 წელს შეასრულა. 2015 წლის ივნისში ალვესმა კონტრაქტი გაახანგრძლივა 2017 წლის 30 ივნისამდე. 2016 წლის 27 ივნისს კონტრაქტი გააფორმა ტურინის „იუვენტუსთან“. ბაია ბაიას შტატის ჩემპიონატი: 2001 ნორდესტაოს თასი (2): 2001, 2002 სევილია ესპანეთის თასი: 2006–07 ესპანეთის სუპერთასი: 2007 უეფა-ს თასი (2): 2005–06, 2006–07 უეფა-ს სუპერთასი: 2006 ბარსელონა ლა ლიგა (6): 2008–09, 2009–10, 2010–11, 2012–13, 2014–15, 2015–16 ესპანეთის თასი (4): 2008–09, 2011–12, 2014–15, 2015–16 ესპანეთის სუპერთასი (4): 2009, 2010, 2011, 2013 უეფა-ს ჩემპიონთა ლიგა (3): 2008–09, 2010–11, 2014–15 უეფა-ს სუპერთასი (3): 2009, 2011, 2015 ფიფა-ს მსოფლიო საკლუბო ჩემპიონატი (3): 2009, 2011, 2015 იუვენტუსი იტალიის სერია A: 2016–17 იტალიის თასი: 2016–17 პარი სენ-ჟერმენი საფრანგეთის ლიგა 1 (2): 2017–18, 2018–19 საფრანგეთის თასი: 2017–18 საფრანგეთის ლიგის თასი: 2017–18 საფრანგეთის სუპერთასი (2): 2017, 2018 ბრაზილია კოპა ამერიკა (2): 2007, 2019 ფიფა-ს კონფედერაციის თასი (2): 2009, 2013 ფიფა-ს ოც წლამდე მსოფლიო ჩემპიონატი: 2003 ზაფხულის ოლიმპიური თამაშები: 2020 ფიფა-ს ოც წლამდე მსოფლიო ჩემპიონატის ბრინჯაოს ბურთი: 2003 უეფა-ს ევროპა ლიგის ყველაზე ფასეული ფეხბურთელი: 2005–06 უეფა-ს სუპერთასის საუკეთესო ფეხბურთელი: 2006 უეფა-ს წლის სიმბოლური ნაკრების წევრი (5): 2007, 2009, 2011, 2015, 2017 ევროპული სპორტული მედიის (ESM) წლის სიმბოლური ნაკრების წევრი (5): 2006–07, 2008–09, 2009–10, 2010–11, 2011–12 FIFA FIFPro-ს მსოფლიოს საუკეთესო თერთმეტეულის წევრი (8): 2009, 2011, 2012, 2013, 2015, 2016, 2017, 2018 FIFA FIFPro-ს მსოფლიოს მეორე საუკეთესო თერთმეტეულის წევრი: 2014 FIFA FIFPro-ს მსოფლიოს საუკეთესო თერთმეტეულის ნომინანტი: 2019 ლა ლიგის სეზონის საუკეთესო მცველი: 2008–09 ფიფა-ს კონფედერაციის თასის სიმბოლური ნაკრების წევრი: 2013 ლა ლიგის სეზონის სიმბოლური ნაკრების წევრი: 2014–15 France Football-ის მსოფლიოს საუკეთესო თერთმეტეულის წევრი: 2015 იტალიის სერია A-ს წლის სიმბოლური ნაკრების წევრი: 2016–17 ფეხბურთის ისტორიისა და სტატისტიკის საერთაშორისო ფედერაციის მსოფლიო ნაკრების წევრი: 2017 UNFP-ის საფრანგეთის ლიგა 1-ის წლის სიმბოლური ნაკრების წევრი: 2017–18 კოპა ამერიკის ყველაზე ფასეული ფეხბურთელი: 2019 კოპა ამერიკის სიმბოლური ნაკრების წევრი: 2019 უეფა-ს სუპერთასის ყველაზე მეტი ტიტულის მფლობელი: (4) (პაოლო მალდინისთან ერთან) (2006, 2009, 2011, 2015) უეფა-ს სუპერთასის ყველაზე მეტი ფინალის მონაწილე: (5) (პაოლო მალდინისთან ერთან) (2006, 2007, 2009, 2011, 2015) ყველაზე მეტი ტიტულის მფლობელი ფეხბურთის ისტორიაში: (40) ვიკისაწყობში არის გვერდი თემაზე: დანიელ ალვესი დანიელ ალვესი — ფიფას ჩანაწერი[დაარქივებული] დანიელ ალვესი – უეფას ჩანაწერი (ინგლისური) პროფილი ბარსელონას ოფიციალურ საიტზე პროფილი BDFutbol-ზე ↑ FIFA Club World Cup UAE 2009: List of Players ↑ „22 Dani Alves“. FC Barcelona. ↑ 2014 FIFA World Cup Brazil: List of Players. ↑ [1] ↑ „Dani Alves è bianconero“. juventus.com. ↑ FIFA World Youth Championship UAE 2003 – Award. FIFA.com. დაარქივებულია ორიგინალიდან — 2015-11-24. ციტირების თარიღი: 2021-12-19. ↑ Facts and figures: UEFA.com Team of the Year 2017. UEFA. ↑ ESM XI. RSSSF. ↑ FIFA FIFPro World XI 2009. დაარქივებულია ორიგინალიდან — 2014-03-02. ციტირების თარიღი: 2020-09-14. ↑ FIFA FIFPro World XI 2011. დაარქივებულია ორიგინალიდან — 2014-03-02. ციტირების თარიღი: 2020-09-14. ↑ FIFA FIFPro World XI 2012. დაარქივებულია ორიგინალიდან — 2013-06-30. ციტირების თარიღი: 2020-09-14. ↑ FIFA FIFPro World XI 2013. დაარქივებულია ორიგინალიდან — 2014-03-02. ციტირების თარიღი: 2020-09-14. ↑ FIFA FIFPro World XI 2015. დაარქივებულია ორიგინალიდან — 2015-02-14. ციტირების თარიღი: 2020-09-14. ↑ FIFA/FIFPro World XI 2015. დაარქივებულია ორიგინალიდან — 2015-02-14. ციტირების თარიღი: 2020-09-14. ↑ FIFA FIFPro World11. დაარქივებულია ორიგინალიდან — 2018-04-14. ციტირების თარიღი: 2021-08-28. ↑ DE GEA, KANTE AND MBAPPE IN WORLD 11. დაარქივებულია ორიგინალიდან — 2019-09-11. ციტირების თარიღი: 2021-01-20. ↑ FIFA FIFPro World XI: the reserve teams. დაარქივებულია ორიგინალიდან — 2019-04-14. ციტირების თარიღი: 2021-01-20. ↑ Rankings: How All 55 Male Players Finished. დაარქივებულია ორიგინალიდან — 2019-09-24. ციტირების თარიღი: 2023-11-19. ↑ The 2014/15 Liga BBVA Ideal XI. LFP. დაარქივებულია ორიგინალიდან — 2018-09-15. ციტირების თარიღი: 2021-08-28. ↑ Messi, Neymar Jr, Iniesta and Alves in France Football World XI of 2015. ↑ Buffon Named Best Player. Football Italia. ↑ The IFFHS Men World Team 2017. IFFHS.de. დაარქივებულია ორიგინალიდან — 2017-12-13. ციტირების თარიღი: 2022-03-23. ↑ „Neymar élu joueur de Ligue 1, Le PSG rafle tout ou presque“. ↑ Dani Alves is named the best player of the 2019 Copa America. ↑ El equipo ideal de la CONMEBOL Copa América Brasil 2019. დაარქივებულია ორიგინალიდან — 2020-06-10. ციტირების თარიღი: 2021-06-23. ↑ Reyes's fifth win: top UEFA club cup winners. UEFA. ↑ Messi, Alves among Super Cup record-breakers. ↑ Dani Alves becomes first footballer in history to win 40 trophies.